open-index/open-wikipedia-markdown huggingface dataset:
יום האפילפסיה הבין-לאומי

ממוזער|סיכה בצורת לב סגול למאבק באפילפסיה
**יום האפילפסיה הבין-לאומי** הוא מועד בינלאומי המצוין מדי שנה ב-26 במרץ. יום זה נועד להעלות את המודעות למחלת האפילפסיה, להפריך מיתוסים על המחלה ולתת לאנשים חולי אפילפסיה ביטחון ותחושת שייכות שאינם לבד בעולם.

## היסטוריה
הרעיון של יום האפילפסיה הבינלאומי הוגה בשנת 2008 על ידי קאסידי מייגן ואימה. שני הארגונים The Epilepsy Association of Nova Scotia ו-Anita Kaufmann Foundation תמכו ברעיון שלהן, ובאו יחד כדי להפיץ את היום הזה כיום בינלאומי. לאור מאמציהם המשותפים של הארגונים, בתי ספר, עסקים ופוליטיקאים הביעו את תמיכתם, וב-26 במרץ 2009 הפך יום זה למועד בינלאומי.

## מטרה
מטרת יום האפילפסיה, המכונה גם "היום הסגול", היא להעלות את המודעות למחלת האפילפסיה. יוזֶמת "היום הסגול", קאסידי מייגן, שסובלת בעצמה מאפילפסיה, יצרה את היום הזה במטרה לגרום לאנשים לדבר על המחלה, להפריך מיתוסים בנוגע למחלה ובנוסף להעלות את המודעות אליה באופן כללי. יתר על כן, היא יצרה את היום הזה כדי שאנשים הסובלים מאפילפסיה לא ירגישו בדידות, ויבינו שהם לא לבד בעולם.

## שם המועד
סמל היום הזה הוא הצבע הסגול, מכיוון שחולי האפילפסיה רואים את הצבע הזה בזמן התקף האפילפסיה. בסקר שנערך על ידי חולי אפילפסיה, עלה כי הצבע הסגול הוא הצבע ש"מרגישים" המותקפים בהתקף אפילפסיה.

## תקציר על המחלה
אפילפסיה (בעברית: כִּפְיוֹן) הנקראת גם מחלת הנפילה, היא קבוצה של הפרעות נוירולוגיות ארוכות טווח הבאות לידי ביטוי בפרכוסים אפילפטיים תופעות לוואי נוספות היכולות להיגרם משלל סיבות בהתאם לאדם. הפרכוסים הללו הם אירועים משתנים. אלה אירועים שיכולים להיות קצרים ולרוב קשה להבחין בהם או יכולים להיות אירועים ארוכים של רעידות חזקות וארוכות טווח. לפרכוסים הבאים לידי ביטוי באפילפסיה אין סיבה מיידית, אך פרכוסים המופיעים מסיבה כלשהי אינם נחשבים לפרכוסים אפילפטיים.

## קישורים חיצוניים
* 

* איל - אגודה ישראלית לאפילפסיה
* 
* מה זה היום הסגול?, באתר עמותת גן עדן בסגול
* היום הסגול בסורוקה, באתר הכללית
* היום הסגול: מחנה לילדים חולי אפילפסיה, באתר ארגון "לתת תקווה"

## הערות שוליים

קטגוריה:אפילפסיה
קטגוריה:ימי מודעות לבריאות
קטגוריה:אירועים בחודש מרץ
קטגוריה:ימי מודעות
יום הנוער הבין-לאומי

**יום הנוער הבין-לאומי** הוא מועד בינלאומי הנחגג מדי שנה ב-12 באוגוסט, אשר נקבע על ידי האו"ם בעצרת הכללית של בשנת 1999. הוא צוין לראשונה ב-12 באוגוסט 2000.

אוכלוסיית הנוער כיום היא האוכלוסייה הגדולה ביותר שחיה אי פעם, ומהווה כ-1.8 מיליארד בני-נוער, אך לאור העובדה כי 1 מתוך 10 מילדי העולם חיים באזורי סכסוך, ו-24 מיליון בקרב בני הנוער אינם לומדים בבתי ספר, גובר הבידוד של הנוער בחברה. לכן בכל שנה נבחר נושא רלוונטי, שהנוער מתמקד בו לקידום המעורבות של בני הנוער באופן פעיל יותר, בהפיכת תרומות חיוביות לקהילות שלהם, וגם לזיהוי המאמצים שלהם בעולם בשיפור החברה העולמית.

## רקע
הרעיון ליום הנוער הבינלאומי הוצע בשנת 1991 על ידי קבוצת צעירים ממדינות וינה ואוסטריה שנאספו לפגישה הראשונה של הפורום הנוער העולמי של האו"ם שהמליץ על הכרזת יום הנוער הבינלאומי, כדי לגייס כספים למטרות קידום יום זה ובנוסף עבור תמיכת קרן הנוער של האו"ם בשיתוף ארגוני נוער.

בוועידה העולמית של השרים האחראים לנוער שהתקיימה ב-12 באוגוסט 1998 התקבלה החלטה שהוכרזה כיום הנוער הבינלאומי. לאחר שנה המלצה זו אושרה על ידי העצרת הכללית של האו"ם. ביום זה העצרת המליצה על הקמת פעילויות ציבוריות לקידום מודעות התוכנית העולמית לקידום הנוער.

## מטרת היום
נשים וגברים משתתפים ביום זה ואף חיוניים לשינוי להעלאת המודעות לאתגרים ובעיות העומדים בפני בני הנוער בעולם. יום זה נועד לכמה מטרות:

# להכיר בהישגים של הנוער.
# לזהות פוטנציאל של בני נוער.
# להחזיר תלמידים נושרים לבית הספר ולהגן על זכותם לחינוך.
# לתכנן דרכים שיאפשרו לצעירים להיות חלק מיוזמות ומעורבות בשינויים קהילתיים.

## פעילויות ומנהגים
ביום זה מתרחשים פעילויות ואירועים רבים ברחבי העולם אשר עשויים לכלול כנסים לנוער בנושאים, כמו תעסוקה, פעילויות כגון קונצרטים, פעילויות ספורטיביות, תהלוכות ותערוכות ניידות. בנוסף קיימים מרחבים בטוחים אשר מאפשרים לנוער לעסוק בנושאים ממשלתיים, להשתתף בספורט ובפעילויות פנאי אחרות, וכן נפתחים מרחבים דיגיטליים אשר עוזרים לנוער לקיים אינטראקציה עם נוער ברחבי העולם.

ביום זה הפעילויות והאירועים מקדמים את היתרונות שצעירים מביאים לנו ומעידים על הישגי הצעירים. יום זה מאפשר לצעירים שיתוף פעולה עם מבוגרים לגילוי מעורבות וקבלת החלטות בתחומים מקומיים ולאומיים. היום קיים כדי לעודד בני נוער מרחבי העולם ליזום פעילויות שיגבירו את המודעות בנוגע למצבם של בני נוער.

## קישורים חיצוניים

* 
* יום הנוער הבינלאומי - 12 באוגוסט, באתר הספרייה הווירטואלית של מטח
* יום הנוער הבינלאומי, באתר אוניברסיטת בר-אילן
* יום הנוער הבינלאומי, באתר האגודה הישראלית לדיפלומטיה
* 
* 

* International Youth Day, timeanddate


## הערות שוליים

קטגוריה:מועדי האומות המאוחדות
קטגוריה:נוער
קטגוריה:ימי מודעות
קטגוריה:אירועים בחודש אוגוסט
אלמנה אמריקאית

**אלמנה אמריקאית** או **אלמנה מערבית** (שם מדעי: *Latrodectus hesperus*) היא מין של עכביש ארסי מהסוג אלמנה המצוי באזורים המערביים של צפון אמריקה. גודלו של גוף הנקבה הוא 14–16 מ"מ (½ אינץ') וצבעו שחור, לעיתים עם סימן אדום בצורת שעון חול על גחונה. צבעו של סימן שעון החול לעיתים צהוב ואף במקרים נדירים לבן. גודלו של גוף הזכר הוא בערך כחצי מגוף הנקבה, ובדרך כלל צבעו שזוף עם פסים בהירים על גחונו. תוחלת חייו של הזכר הוא מספר חודשים לאחר בגרותו (תהליך התבגרותו אורך כ-70 ימים), ולעומתו, הנקבה חיה מעל לכשנה לאחר בגרותה (תהליך התבגרותה אורך כ-90 ימים).

רשת האלמנה היא בדרך כלל תלת-ממדית, מיוצרת כמסה לא מאורגנת של משי בסדק או בפינה כהה. הרשת דביקה וחזקה מאוד. אם היא בשימוש, האלמנה תהיה בקרבה אל הרשת.

## רבייה
זכרי האלמנה האמריקאית נודדים בחיפוש אחר נקבה. בתקופה זו, הם לא נושכים או אוכלים. ראשית, הזכר מכרכר ברשתו, ולאחר מכן משאיר את זרעו על הרשת. אחר כך הוא לוקח את הזרע לתוך כלי קיבול מיוחדים על הקצוות של הפדיפאלפים שלו. לאחר מכן הוא מחפש נקבה, כך הוא יכול להזריע את הנקבה. לאחר התהליך, הנקבה מטילה צרורות של ביצים, המכילות כ-750 ביצים. צרור של ביצים דבוק לרשת, כך שלא נגרם נזק לפני שהביצה פוקעת. קוטרה של ביצה אחת היא כסנטימטר. צבען של שקיות הביצים הוא בדר"כ שזוף או לבן ומרקמה כנייר. במהלך הקיץ, הנקבה מטילה בין ארבע לתשע שקיות ביצים. הדגירה נמשכת כ-14 ימים בערך, והעכבישים הצעירים יהיו קניבלים. רק אחד ועד 12 עכבישים מכל שק זוכים לחיות עד 30 ימים. הזכרים מתים מספר חודשים לאחר בגרותם בין השאר מכיוון שהנקבות אוכלות את הזכרים לאחר תהליך הרבייה.

## האלמנה במגע עם האדם
האלמנה מצויה בקרבה לאדם, אך מקרי מוות כתוצאה מנשיכת האלמנה או כל עכביש מסוג כלשהו הם נדירים, בנוסף לכך, רק לנקבה יש בלוטות ארס גדולות מספיק כדי לגרום נזק בנשיכה עד כדי צורך בטיפול רפואי.

## תפוצה וסביבת מחיה
האלמנה האמריקאית מצויה באזוריה החמים של ארצות הברית. הזן מצוי בכל ארבעת המדבריות הדרומיים-מערביים של אמריקה מתחת לסלעים, צמחים וסוגים שונים של חורבות ואף ביבשה.

## קישורים חיצוניים

## הערות שוליים

קטגוריה:כדורניים
קטגוריה:עכבישאים ארסיים
קטגוריה:ארצות הברית: עכבישים
קטגוריה:בעלי חיים בצפון-מערב ארצות הברית
יום האסתמה העולמי

**יום האסתמה העולמי** (באנגלית: **World Asthma Day**) הוא מועד בינלאומי המצוין מדי שנה ביום שלישי הראשון של חודש מאי.

## היסטוריה
יום האסתמה העולמי הראשון התקיים בשנת 1998.

היום נקבע משום שנראתה מגמת עלייה עולמית בתחלואה באסתמה.
עלייה זו ניכרת בפרט במדינות בהם התפתחה תעשייה גבוהה. שכיחות מחלת האסתמה בקרב ילדי ישראל נעה בין 8% ל-10%.

## מטרות
היום מאורגן על ידי היוזמה הגלובלית לאסתמה , לשיפור המודעות לאסתמה ולטיפול בה ברחבי העולם.

בכל שנה יש ליום זה נושא מיוחד, כשבשנת 2012, לדוגמה, הנושא היה "אתה יכול לשלוט על האסתמה שלך", ומטרתו לעודד התייחסות אופטימית ואקטיבית כדי להתמודד עם מחלה זו ולשלוט בה.

כמו כן, יום זה מנוצל על מנת לנפץ מיתוסים הקשורים למחלה זו, כמו: "חולי האסתמה צריכים לנוח ולהימנע מפעילות גופנית", מכיוון שלהפך, פעילות גופנית רצויה ואף חשובה בקרב חולי האסתמה ולחולים במחלות נשימה אחרות. היא עוזרת לחולים לתפקד, מקילה את הקושי בנשימה, מפחיתה התקפים ומשפרת את תפקודיו של הריאות. מחקרים מראים שחוסר בפעילות גופנית מעלה את הסיכון להתקף אסתמה.

מיתוס נוסף שהארגון מבקש לנפץ הוא שמחלת האסתמההיא מחלה פסיכוסומטית הנובעת ממצבים נפשיים. למעשה, הוכח סטרס יכול להיות אחד מהגורמים הרבים (עשן, פיח באוויר, וירוסים, אלרגיות) להתקפי אסתמה אבל הוא לא אחד מגורמי המחלה. האסתמה היא קודם כל מחלה דלקתית כרונית בדרכי הנשימה המובילים אוויר אל הריאות.

## קישורים חיצוניים
* 

* נושאי יום האסתמה העולמי לפי שנים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ימי מודעות לבריאות
קטגוריה:אירועים בחודש מאי
קטגוריה:אסתמה
צחיחנית החרמון

[ממוזער|צחיחנית ב[מיזורי]]

**צחיחנית החרמון** (שם מדעי: *Eremophila alpestris*) היא ציפור שיר ממשפחת העפרוניים, בעלת שתי ציצות בולטות המזכירות קרניים. לרוב מצויה בטרשים או בשטחים מסולעים.

## תיאור המין
צחיחנית החרמון שייכת למשפחת ציפורי שיר ממשפחת העפרוניים. גודלה נע בין בינוני עד גדול. לכל הצחיחניות יש שתי ציציות בולטות, דמויות קרניים. הזכר מעט גדול מהנקבה, ציציותיו ארוכות יותר וגבו מחוספס פחות מגבה של הנקבה. צבעה החום-אפור של צחיחנית זו משמש אותה כהסוואה בסביבת בית הגידול שלה. אורכה של הצחיחנית מגיע ל-16–19 ס״מ, ומשקלה מגיע עד 500 גרם.

## מאפייני המין
בית הגידול המועדף על הצחיחנית הוא אדמת טרשים הצחיחנית נודדת בצורה חלקית למרחקים קצרים. היא מצויה מעונת הקיץ בארץ, ומקוננת בנוף הררי, בעיקר על הקרקע. הצחיחניות צדות מן הקרקע את מזונן: חסרי חוליות וצמחים.

## תפוצה ומגמות אוכלוסין
הצחיחנית נפוצה בחצי הכדור הצפוני בעיקר בצפון אמריקה, אירופה ואסיה. בחרמון הסורי ובהרי הלבנון דוגרת צחיחנית שהיא תת-מין מקומי בעלת שוני מהותי בצורה ובעלת שתי קרניים, ואילו בישראל אפשר למצוא אותה בחרמון בלבד מגובה 1,900 מטר ומעלה. בתוצאות הסקר שנערך בשנת 2013 גילו כ-50 זוגות דוגרים בחרמון בארץ ישראל.

## גורמי סיכון
הצחיחניות נפגעות מפעילות האדם, כמו הכשרת מסלולי סקי ופיתוח מתקנים שונים. בעקבות כך הן יכולות להיות בסכנת הכחדה בעתיד. כדי למנוע את הסכנה וכדי למזער את הפגיעה בבתי הגידול הטבעיים מומלץ לצמצם את עבודות הפיתוח המבוצעות בחרמון ולפקח עליהן.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:עפרוניים
קטגוריה:ארץ ישראל: עפרוניים
קטגוריה:בעלי חיים שתוארו ב-1758
פפיון המים

ממוזער|פפיון מים ברומניה

**פפיון המים** (שם מדעי: *Anthus spinoletta*) היא ציפור גדולה למדי מהסוג פפיון שבמשפחת הנחליאליים. אורך הפפיון נע בין 15.5-17 ס"מ. משקלו: 18-24 גרם. צבעו חום אפור, חום בהיר. זנבו עם כתמים לבנים וצבע רגליו כהה.

בקיץ ראשו אפור שחור, מקורו שחור וחזהו ורוד ללא פסים, ובחורף ראשו חום, מקורו שחור עם בסיס צהבהב והחזה שלו בצבע לבן עם פסים ברורים.

לרוב הפפיונים לבוש חום, לעיתים צהבהב או חום-זיתי. הוא עשיר בפספוס - בעיקר על החזה ועל הגב, אך פפיון המים שבארץ נבדל משאר הפפיונים בלבוש האחיד ביותר ללא פיספוסים ובחזה מקושט במעט פספוסים דהויים ומצומצמים לחזה העליון. הוא גם היחיד בישראל עם רגליים שחורות ועבות.

## פירוש שמו
תחילת השם - *Anthus* = ציפור של שדות ומישורי עשב שהוזכרה על פליניוס בספרו "תולדות הטבע". ציפור קטנה וצבעונית, לכן מתאים מאוד לנחליאלי (נראה שהכוונה לנחליאלי צהוב).

הסיומת - *spinoletta* היא שם מקומי פלורנטיני לפפיון. באיטליה מכנים אותו השם החביב Spipolleta - ספיפולטה.

## תפוצה
בחורף, הוא נמצא בעיקר בבתי גידול לחים: שולי ברכות, גדות נחלים, אך גם בשדות חקלאיים לחים.

מספר מינים דוגרים באירופה ובאסיה. המין העיקרי המופיע בישראל הוא *coutellii* שדוגר בטורקיה וקווקז.

בישראל, פפיון המים נפוץ בעיקר בחורף, בדרך כלל מתחילת אוקטובר, ונמצא בעיקר בעמקי הצפון והמרכז, לרוב בקבוצות קטנות.

## התאמה לסביבת החיים
הפפיונים מבלים את רוב יומם בקרקע ומעטים מהם בעמידה על ענפים. על מנת שיוכלו להתקדם ביעילות על הקרקע ובין העשבים הם מצוידים ברגליים ארוכות ובטופר אחורי ארוך וישר.

## השוני בין הנקבה לזכר
צבע הנוצות זהה בשני המינים, אך הנקבות הן יותר חומות באזורי הכתר והאוזניים בהשוואה לזכרים.

לזכרים כנפיים ארוכות יותר מ-91 מ"מ ולנקבות כנפיים קצרות יותר מ-87 מ"מ.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:ארץ ישראל: נחליאליים
קטגוריה:נחליאליים
קטגוריה:בעלי חיים שתוארו ב-1758
יום ההליכה העולמי

**יום ההליכה העולמי** (אנגלית: World Walking Day) חל מדי שנה ב-30 באוקטובר. זו יוזמה של הארגון הבינלאומי TAFISA, שמטרתה לעודד פעילות גופנית באמצעות הליכה שהיא הספורט השכיח בקרב האוכלוסייה והיא אפשרית לכולם. בישראל יום זה מאורגן על ידי משרדי התרבות והספורט והבריאות.

## המיזם בישראל ומטרתו
ביום ההליכה מתקיימות פעילויות שונות בנושא במוסדות החינוך.

מיזם יום ההליכה העולמי משותף למשרד התרבות והספורט ומשרד הבריאות כחלק מתוכנית "אֶפְשָׁרִיבָּרִיא", התוכנית לחיים פעילים ובריאים, ונועדה להתמודד עם הנתונים המדאיגים לפיהם רק שליש מאוכלוסיית ישראל אכן עוסקת בפעילות גופנית באופן קבוע.

בנוסף למשרד התרבות והספורט ולמשרד הבריאות משתתפים בארגון גם הרשויות המקומיות, משרד החינוך, משטרת ישראל, צבא הגנה לישראל ועוד. הם מעוניינים להציג לציבור כי ניתן לבצע פעילות גופנית באופן יום-יומי בכל מקום. לדוגמה, ניתן לעלות במדרגות במקום במעלית, לטייל בפארקים ברחבי הארץ, ופשוט להחליף ישיבה בהליכה כל זמן שאפשר.

המסר של יזמי התוכנית הוא שכל פעילות כזאת היא חלק חשוב מהעשייה היומיומית, ולכן כדאי לאמץ אותה במשך היום. היא נחשבת ונספרת כחלק מהפעילות הגופנית היומית ותורמת לשיפור הבריאות הפיזית והגופנית, להפחתת מתחים ולאיכות חיים טובה יותר. הליכה מהירה חשובה לכל אדם בכל גיל, מגיל צעיר ועד לגיל המבוגר.

## יתרונות ההליכה
יזמי היום מזכירים את יתרונות ההליכה: ההליכה עוזרת להפגת לחצים, בנוסף על כך שהיא שומרת על הכושר שלנו ומשפרת אותו. היא גם עוזרת לירידה במשקל או לשמירתו. להליכה יש יתרונות בריאותיים ואף חברתיים: ההליכה עוזרת למצב רוח מרומם ולרעננות ומרץ. תורמת לתפקוד טוב של מערכות הלב הדם והריאות, משפרת את מחזור הדם ומחזקת שרירים. ההליכה אפילו משפרת יכולות ריכוז, ביטחון ודימוי עצמי.

יתרה מכך, מוכח כי ההליכה משפרת את מסת העצם ומצמצמת סיכוי לשברים, תורמת להתמודדות עם דיכאון ואף יעילה לפעמים יותר מטיפול תרופתי.

## קישורים חיצוניים

* עלון מידע על יום ההליכה העולמי מטעם נציבות שירות המדינה

## הערות שוליים

קטגוריה:הליכה
קטגוריה:ימי מודעות
קטגוריה:אירועים בחודש אוקטובר
יום האושר הבין-לאומי

**יום האושר הבין-לאומי** הוא מועד בין-לאומי המצוין כל שנה ב-20 במרץ והוא נקבע על ידי האו"ם. 

## היסטוריה
יום האושר הבינלאומי נחגג כל 20 במרץ. את "יום האושר הבינלאומי" חוגגים על פי סעיף 2 של החלטת האו"ם 66/281.

יום האושר הבינלאומי מזמין את כל המדינות, המשתייכות לארגון האומות המאוחדות וכן ארגונים בינלאומיים ואזוריים אחרים, והחברה האזרחית, כולל ארגונים לא ממשלתיים ואנשים פרטיים, לקיים את יום האושר הבינלאומי בפעילויות הגברת המודעות המתאימה.

מאז 2013 מציין האו"ם את יום האושר הבינלאומי ומכיר בכך בחשיבות האושר בחיי בני האדם ברחבי העולם. ובשנת 2015 השיק האו"ם את 17 היעדים המבקשים לשים קץ לעוני, להפחית את אי-השוויון ולהגן על העולם שלנו - שלושה היבטים מרכזיים שמובילים לרווחה ולאושר. האו"ם מזמין כל אדם בכל גיל, ארץ, עסקים וממשל להצטרף לחגיגה של "יום האושר הבינלאומי". אלפי יוזמות התפתחו בכל רחבי העולם כדי לחגוג ולקדם את ערך האושר.

## דירוג מדד האושר
פעם בשנה האו”ם מפרסם את דו"ח האושר העולמי, המדרג את המדינות בתחום זה. המדד אינו בוחן היכן חיים האנשים המאושרים ביותר, אלא באיזו מדינה קיימים התנאים המרביים הסביבתיים לתמיכה ברווחת אזרחיה. במדד האושר 2023 הגיעה ישראל למקום ה-4 מתוך מעל 150 מדינות שנבדקו.

## קישורים חיצוניים
* 

## הערות שוליים

קטגוריה:ימי מודעות
קטגוריה:מועדי האומות המאוחדות
קטגוריה:אירועים בחודש מרץ
יום הילדה הבין-לאומי

**יום הילדה** הוא מועד בין-לאומי, המצוין כל שנה ב-11 באוקטובר, ומוכר על ידי האומות המאוחדות משנת 2011. המטרה המרכזית של יום זה היא להעלות את המודעות לגבי הילדות בכל העולם ולהראות את חשיבותן.

## רקע לקביעת היום
בשנת 2011 החליטה עצרת האומות המאוחדות לחגוג את יום הילדה ב-11 באוקטובר תוך כדי הדגשה שיש יום לאמהות ולמשפחה אבל אין יום לילדות ושצריך להיות יום כזה במיוחד לאור כך שישנן בעיות רבות איתן מתמודדות ילדות כיום, כגון זנות, מסחר ואי שוויון.

## היסטוריה
ההחלטה לציין יום זה התחילה כרעיון שהגה הארגון למען זכויות האדם שנקרא "plan international" בקנדה. נציגי החברה פנו לממשלה הקנדית במטרה לערב את הא"ום. התוכנית להקמת יום זה הוצעה בעצרת הכללית של האומות המאוחדות. ב-11 באוקטובר 2011 החליט האו"ם להעביר רעיון זה כיום גלובלי.

ההחלטה קובעת כי "יום הילדה" נועד להכיר בהעצמתן והשקעתן של בנות, בחשיבותן בשינוי התפיסה הלאומית והכלכלית, בהשגת כל יעדי הפיתוח של המילניום, ובכלל לחיסול העוני הקיצוני ולקידום השוויון בין שני המינים.

**הנושאים במהלך השנים**

בכל שנה נבחר נושא ליום הילדה:
* 2012 - "סיום נישואי ילדים"
* 2013 - "חודש לחינוך הבנות".
* 2014 - "העצמת נערות מתבגרות: סיום מעגל האלימות".
* 2015 - "כוחה של הנערה המתבגרת: חזון לשנת 2030".
* 2016 - "המטרות של בנות=מטרות. מה נחשב עבור בנות?"
* 2017 - "הבנות לפני במהלך ואחרי המשברים".
* 2018 - "מיומנות חיל הנעורים".

## חגיגות היום ברחבי העולם
ישנם אירועים שונים לציון "יום הילדה" בכל העולם. המימון של אירועים אלה הוא שונה: חלקו מהאו"ם חלקו ממובאי.

בשנת 2012 בנות בדרום אפריקה חילקו חולצות טי שירט כדי להנציח את מאבק ה-"black sash", מאבק לא אלים שניהלו נשים לבנוניות כדי להילחם על זכויותיהן. אירוע של יום שלם התרחש בגדה של לונדון ב-2013 שכלל מופעי תיאטרון להעצמת נשים, בנוסף ב-2014 לונדון קיימה את פסטיבל wow להעצמת נשים ובשנת 2016, ברק אובמה, נשיא ארצות הברית פרסם כרזה שמביעה תמיכה בשוויון בין שני המינים. המדיה החברתית משתמשת בהאשטג "The day of the girl" כדי לעקוב אחרי אירועי היום.

בבתי הספר בישראל עושים מגוון פעילויות ליום זה, כמו הקראת סיפורים ופעילויות מיוחדות רק לבנות.

## ראו גם
* יום הילד הבין-לאומי
* יום האישה הבין-לאומי

## קישורים חיצוניים

* 
* 
* יום הילדה הבינלאומי, הפורטל עובדי ההוראה

## הערות שוליים

קטגוריה:מועדי האומות המאוחדות
קטגוריה:אירועים בחודש אוקטובר
קטגוריה:ימי מודעות לנשים
שחף כהה

[ממוזער|שחפים כהים בתעופה ב[עומאן.]]
**שחף כהה** (שם מדעי: *Ichthyaetus hemprichii*, שם נרדף: *Larus hemprichii*) הוא מין של עוף ים ממשפחת השחפים, מסדרת החופמאים. תחום תפוצתו מצוי בים סוף ובמפרץ עדן, במפרץ הפרסי ובמפרץ עומאן, מזרחה עד לדרום פקיסטן ודרומה עד לצפון קניה.

הוא מזדמן לעיתים רחוקות גם בישראל. הוא נצפה עד כה חמש פעמים בארץ, מתוכן ארבע פעמים במפרץ אילת, והאחרונה בשפד"ן.

## תיאור המין
השחף הכהה הוא שחף בינוני בגודלו. הוא דומה מאוד לשחף לבן עין, אך כבד יותר ממנו. אורך גופו הוא 42–45 ס"מ. מוטת כנפיו עשויה להגיע ל-105 עד 113 ס"מ. בחלק הגוף העליון צבעו בעיקר חום, ובחלק התחתון צבעו אפרפר לבן. צבע מקורו צהוב בדומה לשאר השחפים, אך בקצה המקור צבעו אדום, כך שמבט מקרוב מאפשר להבדיל בינו לבין שחף לבן-עין. צבע רגליו ירוק זית. במבט מרחוק יש קושי להבדיל בינו לבין חמסן.

## תפוצה
רוב אוכלוסיית השחפים הכהים נמצאת באזור האוקיינוס ההודי בחופי איחוד האמירויות הערביות, בחופי ים סוף וחלק קטן מהם במפרץ עומאן ובמפרץ הפרסי. מרחב המחיה של השחפים הכהים הוא 7,050,000 קמ"ר, חלקו בים וחלקו ביבשה. השחף מתגורר בשני אזורים אלה אבל בעיקר סמוך לחופי ים ומפרצים.

## סטטוס
למין זה תפוצה נרחבת ואוכלוסייה גדולה, ועל-אף שנצפתה מגמת ירידה מסוימת באוכלוסיית המין, היא אינה נחשבת לחדה דיה. בשנת 2006 הוערכה אוכלוסיית המין העולמית ב-150,000–300,000 פרטים בוגרים. בשל כך השחף הכהה אינו נמצא בסכנת הכחדה ומסווג על ידי ה-IUCN במצב שימור "ללא חשש".

## קישורים חיצוניים

*שחף לבן עין, אתר הצפרות הישראלי
*
## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1853
קטגוריה:טקסונים שתוארו בידי קרל פרידריך ברוך
קטגוריה:שחפיים
אלפא רומיאו ג'ולייטה (1977)

**אלפא רומיאו ג'ולייטה (1977)** (באיטלקית: **Alfa Romeo Giulietta (1977)**) היא מכונית סלון, המוגדרת כמכונית קומפקטית, מתוצרת יצרנית הרכב האיטלקית **[[אלפא רומיאו]]** אשר יוצרה באיטליה בין השנים 1977–1985.

## "אלפא רומיאו ג'ולייטה (1977)"
 
* יוצרו 379,691 יחידות.
* קוד דגם "אלפא רומיאו ג'ולייטה" (1977): "Type 116" (באיטלקית: "Tipo 116").
* 4 דלתות.
* 5 נוסעים.
* מנוע קדמי.
* מנוע הנעה אחורית.
* דגמי "אלפא רומיאו ג'ולייטה (1977)" שירתו כניידות משטרה במשטרת איטליה ב-"Polizia di Stato" .

## סדרות "אלפא רומיאו ג'ולייטה (1977)"

### סדרה ראשונה (1977-1981)
* "1.3".
* "1.6".
* "1.8" (מאפריל 1979).
* "2.0 Super" (משנת 1980)
### סדרה שנייה (1981-1983)
* "1.3".
* "1.6".
* "1.8".
* "2.0 Ti" (משנת 1982).
### סדרה שלישית (1983-1985)
* "1.6".
* "1.6 L".
* "1.8".
* "2.0".
* "2.0 TD".
* "2.0 TD L".
## תמונות

קובץ:Mondial de l'Automobile 2010, Paris - France (5058403831).jpg | "אלפא רומיאו ג'ולייטה (1977)" 
קובץ:Alfa Romeo Giulietta 1984.jpg | "אלפא רומיאו ג'ולייטה (1977)", שנת 1984 
קובץ:Giulietta (nuova)-Exterieur.jpg  | "אלפא רומיאו ג'ולייטה (1977)" 
קובץ:Nationale oldtimerdag Zandvoort 2010, 1983 ALFA ROMEO GIULIETTA 1,6 , KH-02-KS.JPG | "אלפא רומיאו ג'ולייטה (1977)", שנת 1983 
קובץ:ALFA ROMEO plancia strumenti GIULIETTA, 1981.png | "אלפא רומיאו ג'ולייטה (1977)", שנת 1981  - מבט ללוח מחוונים
קובץ:FCC Poděbrady 2017 40b. Alfa Romeo Giulietta 2.0.jpg | "אלפא רומיאו ג'ולייטה (1977)" 
קובץ:Alfa Romeo Giulietta Typ 116 rear 20081007.jpg  | "אלפא רומיאו ג'ולייטה (1977)" 


קובץ:Polizia di stato giulietta.JPG | "אלפא רומיאו ג'ולייטה (1977)" - ניידת משטרה במשטרת איטליה 
קובץ:Alfa Romeo, polizia 54164 photo-2.JPG | "אלפא רומיאו ג'ולייטה (1977)" - ניידת משטרה במשטרת איטליה 
קובץ:Alfa Romeo, polizia 54164 photo-1.JPG  | "אלפא רומיאו ג'ולייטה (1977)" - ניידת משטרה במשטרת איטליה 

## ראו גם
* אלפא רומיאו
* אלפא רומיאו 75
* אלפא רומיאו 155
* אלפא רומיאו ג'ולייטה (1954)

## קישורים חיצוניים

* 
## הערות שוליים

קטגוריה:מכוניות סלון
ג'ולייטה
קטגוריה:דגמי מכוניות שהושקו ב-1977
קטגוריה:כלי רכב איטלקיים
עלווית לבנת-בטן

**עלווית לבנת-בטן** (שם מדעי: *Phylloscopus orientalis*; השם בערבית: נקשארת רמאדייה) היא ציפור שיר קטנה ממשפחת העלוויות.

## תיאור המין
העלווית היא ציפור שיר קטנה שגופה מעודן, גדולה במקצת מהפשוש בן משפחתה. מסתה היא 8.5 גרם ואורכה בין 10 ל-12 ס"מ. היא שכיחה בעונות הנדידה בנופי עצים ושיחים ברוב אזורי הארץ. ציפור שיר זו חולפת בארץ באוגוסט - ספטמבר, ובמספר גדול עוד יותר, במרץ-אפריל. אהבתה לעצים הגבוהים, והניתור הלוך וחזור בעקבות חרקים העניק לסוג כולו של העלוויות את השם - *Scopus* = צופה ו-*phyllos* = עלווה. פיצולו של המין לשני מינים, מערבי ומזרחי הוביל אל השם *Orientalis* = מן המזרח.

העלווית היא בינונית בגודלה, מגושמת. ראשה עגול וזנבה מלא. חלקי גופה העליונים אפורים ומגוונים באזורים ירוקים-צהובים מבריקים. גחונה לבן. ניכרת בעל-שת הצהבהב ובשולי הכנף (סוככות ואברות) הצהבהבות ירוקות - לעיתים בניגוד חזק לגב ולכתף האפורים. עיניה כהות, גבת עינה לא מודגשת. בסיס מקורה ורוד ושולי זנבה זהובים.

העלווית היא בעלת הגוונים ה"דהויים" ביותר מבין העלויות הנפוצות, בעלת חישוף אברות ארוך, בסיס מקור בהיר ורגליים בהירות עד חומות, ולא שחורות.

הזכר והנקבה דומים בגודל ובצבע, לשניהם גב וכנפיים חומים זיתיים ואפורים, ובטן לבנבנה. היא נבדלת ממיני עלווית אחרים בצבע העל שת, שגוונו הצהוב עז יותר. ניתן להתבלבל בין כל מיני העלוויות, אבל הדומה ביותר לעלוית לבנת-בטן היא העלוית האפורה - בעיקר פרטים בוגרים או "בלויים". גם אוכלוסיות מזרחיות של עלווית החורף, שצבען אפרפר יותר, דומות לעלווית לבנת-בטן, אך הן נבדלות ברגליים הכהות, וחסרות את העל-שת הצהבהב.

## מאפייני המין

### תזונה
**עלוית לבנת - בטן** ניזונה בעיקר מפרוקי רגליים קטנים, במיוחד חרקים זעירים.****

### רבייה
בקצהו הדרומי ביותר של תחום דגירתה של העלווית במזרח הים התיכון זוגות ספורים דוגרים במורדות החרמון המיוערים. הנקבה מצניעה את הקן בתוך שקע במדרון בבסיסו של עץ או שיח.

עבור הנקבה הקן הוא מקלעת כדורית שהיא בונה לבדה. בתוכו 4–7 ביצים לבנבנות עם נקודות וכתמים קטנים חלודיים. הנקבה דוגרת לבדה כשבועיים ושני ההורים מטפלים בגוזלים הפורחים מקץ 13–14 יום.

### תפוצה ובתי גידול
סביב אגן ים התיכון ומרכז אירופה משתרע בית גידולה של העלווית, והיא חורפת דרומית לסהרה ומדרום לסודאן. אזור מחייתה הוא בחורשים וביערות הרריים. העלווית נפוצה מן הבלקן, דרך טורקיה, סוריה ולבנון, עד החרמון. בארץ היא מבקרת נדירה בסתיו, אך מצויה באביב ברוב חלקי הארץ.

על שם חוקר העופות האיטלקי פרופ' פרנקו אנדריאה בונלי נקראת האוכלוסייה המערבית, באנגלית נקראת לעיתים העלווית המזרחית של בונלי, או עלווית בלקנית.

## קישורים חיצוניים

## הערות שוליים

קטגוריה:בעלי חיים שתוארו ב-1819
קטגוריה:טקסונים שתוארו בידי לואי-פייר וייו
קטגוריה:עלווית
קטגוריה:ארץ ישראל: סבכיים
טיסה 302 של אתיופיאן איירליינס

**טיסה 302 של אתיופיאן איירליינס** הייתה טיסה מסחרית וסדירה של חברת אתיופיאן איירליינס מנמל התעופה הבין-לאומי אדיס אבבה בולה לנמל התעופה הבין-לאומי ג'ומו קניאטה. ב-10 במרץ 2019 מטוס הבואינג 737 MAX שהפעיל את הטיסה התרסק ליד העיר דברה זית שבאתיופיה. הטיסה המריאה בשעה 08:38 והקשר עם המטוס נותק ב-08:44. כל 157 הנוסעים ואנשי הצוות נהרגו בהתרסקות, ביניהם שני ישראלים.

המטוס שהתרסק נמסר לחברה ב-15 בנובמבר 2018, כארבעה חודשים בלבד לפני ההתרסקות.

הועלו חששות באשר לבטיחותו של המטוס, שכן 4.5 חודשים טרם התאונה, ב-29 באוקטובר 2018, אירעה התרסקות נוספת באותו סוג מטוס, בטיסה 610 של ליון אייר, בה נספו כל 189 הנוסעים ואנשי הצוות.

בעקבות התאונה הורו ממשלות וחברות תעופה רבות לקרקע את כל מטוסי בואינג מדגם 737 MAX, בהן ממשלת סין, גרמניה, אוסטרליה, מלזיה, אינדונזיה, עומאן, סינגפור, דרום קוריאה, בריטניה, צרפת ואירלנד, וחברות תעופה נוספות החליטו לקרקע את כלל צי מטוסי הבואינג 737 MAX שברשותם, ללא קשר להוראת הרגולטור.

בשיא המשבר כשליש ממטוסי בואינג 737 MAX בעולם קורקעו ומניית חברת בואינג איבדה כ-27 מיליארד דולר משוויה תוך יומיים. ב-13 במרץ 2019 חברת בואינג המליצה לקרקע את כל 350 מטוסי הנוסעים מדגם בואינג 737 MAX, לאחר שנשיא ארצות הברית טראמפ קרקע את המטוסים בארצות הברית. המטוס נשאר מקורקע עד 9 בדצמבר 2020.

## נוסעים
מספר הקורבנות לפי לאום:

## ראו גם

* טיסה 610 של ליון אייר

## קישורים חיצוניים

* 
* 

## הערות שוליים

אתיופיאן איירליינס, 0302
קטגוריה:אתיופיאן איירליינס
אתיופיאן איירליינס, 0302
אתיופיאן איירליינס, 0302
אתיופיאן איירליינס, 0302
קטגוריה:קניה: תחבורה
קטגוריה:2019 באפריקה
קצב הנשימה

**קצב הנשימה** הוא סימן רפואי, מן הסימנים החיוניים, המבטא את פעולתה של מערכת נשימות בדקה. באדם בוגר קצב הנשימה התקין הוא 12–20 נשימות בדקה. הקצב מבוקר על ידי מרכז הנשימה בגזע המוח. מצבים פיזיולוגיים ומצבי מחלה שונים עלולים להביא לעלייה בקצב הנשימה (טכיפנאה), לירידה בקצב הנשימה (ברדיפנאה) ואף לדום נשימה (אפנאה).

## מדידה
בבדיקה הגופנית קצב הנשימה נמדד במנוחה על ידי מניית מספר הנשימות בדקה, כפי שהן באות לידי ביטוי בעליית בית החזה. מניית מספר הנשימות בחצי דקה והכפלת מספר זה בשתיים, נותנת קירוב טוב לקצב הנשימה. מכיוון שמודעות לנשימה משפיעה על קצב הנשימה, הבדיקה מתבצעת על פי רוב בעת הסחת הדעת מהנשימה.

שיטות נוספות למדידת קצב הנשימה הן בפנאומוגרפיה, המודדת בצורה מכנית או חשמלית את התרחבות בית החזה, או קפנוגרפיה, המודדת את הלחץ החלקי של פחמן דו-חמצני באוויר הננשף ומתרגמת את תדירות השינוי לקצב הנשימה. האחרונה משמשת תדיר בעת ניטור סימנים חיוניים, בפרט באנשים מונשמים מלאכותית.

## ערכים תקינים
באדם הבוגר קצב הנשימה באדם בריא במנוחה הוא 12–20 נשימות בדקה, כשקצב הנשימה בנשים מעט גבוה מבגברים. מרכז הנשימה מגדיר את מקצב הנשימה הבסיסי סביב שתי שניות לשאיפה ושלוש שניות לנשיפה, קרי 12 מחזורים בדקה של נשימה.


## חשיבות אבחנתית
ערכו האבחנתי של קצב הנשימה כסמן להפרעה בתפקוד הנשימתי וכביטוי למחלה משמעותית מוגבל, שכן אין מתאם גבוה בין ריווי חמצן בדם לשינויים בקצב הנשימה. עם זאת, ניטור קצב הנשימה משמש למעקב, יחד עם הסימנים החיוניים האחרים, אחר המצב הפיזיולוגי בחולים מורכבים, ומהווה סימן אזהרה מוקדם להידרדרות נוירולוגית, נשימתית או המודינמית.

## ראו גם
* פיזיולוגיה של מערכת הנשימה
* נשימת יתר

## הערות שוליים

קטגוריה:מערכת הנשימה
קטגוריה:תסמינים וסימנים הקשורים למערכת הנשימה ולמערכת ההובלה
קטגוריה:פיזיולוגיה
שייח' אל-אסלאם

ממוזער|טקסט=שייח' אל-אסלאם
**שייח' אל-אסלאם** (בערבית: **شيخ الإسلام**) הוא תואר כבוד אשר ניתן בדרך כלל לגדולי חכמי הדת באסלאם.

התואר הזה הופיע לראשונה בח'וראסאן, בשלהי המאה הרביעית להג'רה.

בחלק מארצות האסלאם, היה זה תואר כבוד לא רשמי אשר היה ניתן לפוסקי הלכה, בעוד שבמקומות אחרים התואר היה ניתן באופן רשמי על ידי המדינה לחשובים ביותר שבחכמי הדת.

## באימפריה העות'מאנית
באימפריה העות'מאנית, זה שקיבל את התואר היה בדרך כלל השופט הראשי של כל אחת מהערים מוסלמיות הגדולות, ובמיוחד המופתי הגדול של קונסטנטינופול. הוא בדרך כלל היה ממונה באופן ישיר על ידי הסולטאן

מנקודת מבטם של נציגים מערביים בחצר המלכותי של האימפריה העות'מאנית, השייח' אל-אסלאם היה דמות אפורה ומסתורית במערכת הפוליטית של האימפריה, אך בה בעת היה בעל כוח רב, שכן היקף פעילותו הוא בתחום הדת, תחום שבו לא לכולם היה הרבה ידע.

במובן מסוים, כוחו של השייח' אל-אסלאם היה גדול אף יותר מכוחו של הסולטאן, מפני שהוא יכול היה להכריז שצו כזה או אחר של הסולטאן אינו רלוונטי לשריעה. יחד עם זאת, הסולטאן היה יכול להחליף את השייח' אל-אסלאם באחד אחר, ואף לבטל את התפקיד או להגביל את תחום שיפוטו.

## בעלי התואר "שייח' אל-אסלאם"
בין האנשים שזכו לשאת את התואר הזה, ניתן למצוא את השמות שלהלן:
* אבוסוד אפנדי
* תקי א-דין א-סובקי
* תאג' א-דין א-סובכי
* אחמד אבן חנבל
* פח'ר א-דין א-ראזי
* אבן חג'ר אל-עסקלאני
* עבדאללה אלהררי
* שמס אל-דין פנרי

## קישורים חיצוניים

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:תארים ותפקידים באסלאם
ספורטתרפיה

[250px|ממוזער|שמאל|הספורטתרפיסט, נייט לוקארו (מימין) מעריך את פציעתו של שחקן ה[יוסטון אסטרוס, ג'ורג' ספרינגר, לאחר שנפגע מזריקת כדור, 2014]]
**ספורטתרפיה** (הלחם של המילים "ספורט" ו"תרפיה") היא התערבות לא-כירורגית ולא-תרופתית המקלה על ספורטאי מההשפעות השליליות של ספורט מקצועני מהבחינות הפיזיולוגיות, המנטליות, הרגשיות וההתנהגותיות של העיסוק בספורט.

## מאפיינים
ספורטתרפיסטים מסייעים בתוכניות למניעת פציעות, וכמגישי עזרה ראשונה.

במסגרת עבודתם מייעצים ספורטתרפיסטים לספורטאים כיצד להימנע מפציעות. הם מנחים כיצד לעשות שימוש מושכל באביזרי אימון, כיצד להשתמש במגנים, כיצד לבצע חבישות, וכיצד לתרגל באופן נכון והדרגתי.

## בישראל
ספורטתרפיה היא מקצוע טיפולי אך אינה נכללת בחוק הסדרת העיסוק במקצועות הבריאות, ולכן ההכשרה בו אינה מחייבת הכשרה מעשית קלינית.

קורס תעודה בתחום ניתן באוניברסיטת תל אביב בבי"ס למאמנים במכון וינגייט. בשנה האחרונה נפתח מסלול לימודי במרכז האקדמי לוינסקי וינגייט

לימודי תואר ראשון בספורטתרפיה מתקיימים בקריה האקדמית אונו. התואר אושר על ידי המועצה להשכלה גבוהה בשנת 2024.

במעטפת ליווי מדעי-רפואי לסגלים האולימפיים של הוועד האולימפי בישראל אין תקנים לספורטתרפיסטים.

## קישורים חיצוניים
* העמותה לספורטתרפיה

## הערות שוליים

קטגוריה:ספורט
הכחשת היריון

**הכחשת היריון** היא הפרעה פסיכיאטרית המתרחשת כאשר אשה הרה, אך מכחישה ומסרבת להאמין בכך. מדובר במצב פסיכיאטרי רגיש המעלה שאלות רבות בנוגע ליכולת של האם לשאת היריון, ולטפל בילד אחר כך.
## שכיחות
מחקרים הראו כי עד השבוע ה-20 השכיחות להכחשה היא 1 מתוך 475. בשבוע ה-40 השכיחות יורדת ל-1 מתוך 25,000. לא זוהו גורמי סיכון המעלים את האפשרות למצב זה. כל אשה בגיל הפוריות עלולה ללקות בה.

## תסמינים
היריון הוא תהליך המאתגר נשים פיזית ונפשית כאחד. הכחשת היריון עלולה להתרחש כאשר האישה לא מצליחה להתמודד עם האתגר. הכחשת היריון באה לידי ביטוי בטווח של התנהגויות – מהכחשה מוחלטת של ההיריון ועד למצב שבו יש מודעות להיריון, אבל יש צורך בהסתרתו. נשים הסובלות מהתופעה מוגדרות כלוקות בסוג של מחשבת שווא. הן מתעלמות מן השינויים בגופן או מייחסות אותם למשהו אחר, כמו ייחוס תנועות עובר לתנועות מעיים. דוגמה אחרת היא מחשבות על מחלות ממאירות במקום על היריון. הכחשת היריון מסכנת מאוד את העובר, למשל בגלל שימוש בחומרים אסורים בזמן ההיריון, חוסר מעקב היריון תקין, ובמצב קיצוני אפילו הרג העובר או רצח התינוק עם היוולדו. במצבים חריפים הכחשת היריון עלולה להימשך גם מעבר להיריון עצמו ולהוביל להדחקה מוחלטת של הלידה והתינוק – לדוגמה, אישה החושבת שהתינוק הבוכה שייך לאישה אחרת.

## סוגים נפוצים של הכחשת היריון
הכחשת היריון כוללת טווח שלם של התנהגויות. אולם אפשר למפות מהן שלושה סוגי הכחשה מרכזיים:
* הכחשה אפקטיבית- מצב שבו האם מודעת לכך שהיא בהיריון, אבל לא חווה שום רגש או מחשבה שנלווים לתהליך. האם לא מתנהלת בצורה שונה ביום יום, לא הולכת לבדיקות, לא נקשרת לתינוק, או לא מתכננת את העתיד.
* הכחשה הימנעותית- מצב שבו האם מסרבת להאמין כי היא בהיריון. מקרים כאלה יכולים להתרחש לאחר אובדן של היריון קודם, כסוג של מנגנון הגנה. לרבות מהנשים הסובלות ממצב זה יש מעט תסמיני היריון, אם בכלל. את מעט התסמינים הן מסתירות. מנגנון ההסתרה שלהן טוב כל כך עד כי אפילו בני זוגם לא רואים את ההיריון.
* הכחשה פסיכוטית- מצב חמור יותר שבו אישה לא רק מכחישה את הריונה, היא ממציאה לעצמה כל מני תרחישים אחרים אפשריים, כמו סרטן, או מחלות אחרות. מצבים אלה יכולים להתלוות למצבים פסיכיאטריים חמורים אחרים (כמו פוסט טראומה, מאניה דפרסיה, או סכיזופרניה). הכחשה מסוג זה יכולה להיעלם באמצע ההיריון, ואז לחזור (כמו סוגים אחרים של פסיכוזה). נשים הסובלות מהכחשה כזאת לא טורחות להסתיר את ההיריון.

## ראו גם
* היריון מדומה

## הערות שוליים

קטגוריה:היריון
קטגוריה:הכחשה
ג'ורג' מילס הארפר

**ג'ורג מילס הארפר** (אנגלית: George Mills Harper; 5 בנובמבר 1914 קריק לין, שבמיזורי - 29 בינואר 2006, טלהסי, שבפלורידה) היה קצין בחיל הים האמריקאי בתקופת מלחמת העולם השנייה ופרופסור אמריטוס לספרות אנגלית. הארפר זכור היום בעיקר בשל היותו חוקר ספרותי של המשורר והמיסטיקן האירי, ויליאם בטלר ייטס, שהיה חתן פרס נובל לספרות (1923). הוא ידוע בשל פרסומיו הפוריים ובשל ספריו ברי הסמכא על פעילותו המיסטית של ייטס, שנמשכה במהלך כל ימי חייו של המשורר והעניין שגילה בנושאי תורת הנסתר, עניין שהחל והתפתח מוקדם בקריירת השירה של ייטס ובמקביל אליה. הארפר עסק, במידה פחותה בהרבה, גם בחקר אקדמי של הניאופלטוניות של ויליאם בלייק .

## שירות צבאי
כשהתגורר בצ'אפל היל, צפון קרוליינה, הארפר הצטרף לצי האמריקני ב-4 במאי 1942, והוחלט לשבצו ל-Frontier Base Mayport, פלורידה. במהלך מלחמת העולם השנייה הוא שירת בתור קצין מנהלה של תחנת הקליטה והאספקה הימית, שהייתה שייכת למפקדת הצי האמריקאי באוראן, אלג'יריה. כמו כן הארפר שימש כמפקד הפלוגה הימית בנאפולי, איטליה. הארפר שוחרר משירות חובה פעיל ב-3 באוקטובר 1946. הוא נשאר ביחידת המילואים של הצי האמריקני עד לפרישתו. במהלך קריירת המילואים שלו, שימש הרפר כקצין מפקדה, בגדוד המילואים הימי, השייך לאזורים 6–9, במחוז הצי השישי, דורהאם, צפון קרוליינה. הוא עבר לטלהאסי, פלורידה בשנת 1970. הוא פרש מהצי האמריקני ב-5 בנובמבר 1974.

## קריירה אקדמית
הארפר קיבל את הדוקטורט שלו באנגלית בשנת 1951 מאוניברסיטת צפון קרוליינה. הוא אף קיבל תואר פרופסור מצטיין באנגלית על שם רוברט או. לוטון, אוניברסיטת מדינת פלורידה. הוא שימש בעבר פרופסור ודיקן המכללה לאמנויות ומדעים בווירג'יניה טק ויו"ר המחלקה לאנגלית באוניברסיטת פלורידה ובאוניברסיטת צפון קרוליינה בצ'אפל היל. הוא היה הסופר והעורך של 12 ספרים, בעיקר על המשורר האירי ויליאם באטלר ייטס. בין ספריו הרבים שפורסמו על וו.ב. ייטס, היו השחר המוזהב של ייטס, וו. ב. ייטס ווו. טי. הורטון, תיעודה של חברות מיסטית וייטס ותורת הנסתר (כעורך). פרסומים נוספים היו: מהדורה ביקורתית של חזון ייטס (1925) (עורך עם וולטר קלי הוד), וסדרות הספרים: היצירה של חזון ייטס וניירות חזון ייטס. הוא קיבל תואר דוקטור לשם כבוד של טריניטי קולג', דבלין, אירלנד, על תרומתו למחקר על ייטס.

בהתייחס לתרומותיו של הארפר למחקר על ויליאם בלייק, הארפר כתב ופרסם את ספרו "הניאופלטוניות של ויליאם בלייק". תרומה נוספת ללימודי הניאופלטוניות הייתה שיתוף הפעולה שלו עם קתלין ריין בכתיבת הספר תומאס טיילור הפלטוניסט: כתבים נבחרים.

## ביבליוגרפיה נבחרת
* Harper, George Mills, editor of Yeats and the Occult, published by the Macmillan Press, xviii + 322 pp, 1976 . In Yeats Studies Series, edited by O'Driscoll, Robert and Reynolds, Lorna, General Editors.
* Harper, George Mills, The Neoplatonism of William Blake, published by The University of North Carolina Press, xvi + 324 pp, 1961 

## הערות שוליים

קטגוריה:חוקרי ויליאם בלייק
קטגוריה:אמריקאים ילידי מיזורי
קטגוריה:בעלי תואר דוקטור מאוניברסיטת קרוליינה הצפונית בצ'אפל היל
קטגוריה:דפים עם תרגומים שלא נסקרו
קטגוריה:חוקרי ויליאם בטלר ייטס
קטגוריה:אמריקאים שנולדו ב-1914
קטגוריה:אמריקאים שנפטרו ב-2006
בורשודבוטה

**בורשודבוטה** (בהונגרית: **Borsodbóta**) הוא כפר במחוז בורשוד-אבאוי-זמפלן שבצפון מזרח הונגריה.

בורשודבוטה הוא אחד מכפרים רבים באירופה אשר חל פיחות (לעיתים כבד) באוכלוסייתו. כך, בשנת 2013 היו בכפר 921 איש ואוכלוסייתו ירדה עד ל-872 תושבים בשנת 2018.

בורשודבוטה נקרא עד שנת 1954: "בוטה" (Bóta) ובכפר הישן חיו מעט יהודים לתקופת זמן מוגבלת.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
בורשודגסט

**בורשודגסט** (בהונגרית: **Borsodgeszt**) הוא כפר במחוז בורשוד-אבאוי-זמפלן שבצפון מזרח הונגריה.

## יהדות בורשודגסט
לא ידוע רבות על יהודים בכפר מלבד המצאות יהודים בכפר וקיום של בית קברות יהודי במקום.

## גאוגרפיה
היישוב ממוקם באזור הרי Bükk , בין העיר מזקבשד לעיר מישקולץ, כ-20 קילומטרים דרומית למישקולץ. הכפרים שאי וואטה נמצאים במרחק של-6 ק"מ מהכפר, הכפר ביקאבראן נמצא במרחק של 10 ק"מ מהכפר, והעיר הקרובה ביותר, אמוד, נמצאת במרחק של 12 ק"מ מהכפר.

## היסטוריה
האזור מיושב עוד מהתקופה הפרהיסטורית, וההתיישבות ההיסטורית הראשונה באזור הייתה בתקופת התיישבות המדיארים במרכז אירופה. הכפר הוזכר לראשונה בשנת 1292. אוכלוסיית הכפר התעסקה בגידול גפנים במשך מאות שנים, אך כיום אין לכך חשיבות כלכלית.  בין השנים 1973 עד 1990 הכפר היה תחת מועצה משותפת עם הכפר שאי השכן.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
Supplies

**Supplies** (בעברית: **אספקה**) הוא סינגל של הזמר האמריקאי ג'סטין טימברלייק מתוך אלבום האולפן החמישי שלו, Man of the Woods אשר יצא לאור בשנת 2018. השיר נכתב והופק על ידי טימברלייק ופארל ויליאמס, ויצא לאור ב-18 בינואר 2018. וידאו הקליפ בוים על ידי דייב מאיירס. הסינגל משרת כסינגל השני מתוך האלבום, אחרי הסינגל "Filthy".

## הפקה
"Supplies" הוא סינגל השני מתוך האלבום Man of the Woods. אחרי הסינגל Filthy. הסינגל הופק על ידי טימברלייק והנפטונס. הנפטונס גם הפיקו את השיר "Girlfriend" של הלהקה שבה טימברלייק היה בה אן סיינק.

## הקליפ
הווידאו-קליפ בוים על ידי דייב מאיירס, והשחקנית והזמרת אייזה גונזלס משתתפת בקליפ.

## מיקומי שיא

## קישורים חיצוניים

## הערות שוליים

קטגוריה:שירי ג'סטין טימברלייק
קטגוריה:שירים באנגלית
קטגוריה:שירים שנכתבו על ידי ג'סטין טימברלייק
קטגוריה:שירים שנכתבו על ידי פארל ויליאמס
קטגוריה:וידאו קליפים שבוימו על ידי דייב מאיירס
קטגוריה:דיסטופיות
אנטוניו רוסולו

**אנטוניו רוסולו** (באיטלקית: **Antonio Russolo**; 1877–1942) היה מלחין איטלקי פוטוריסטי, אחיו של המלחין והתאורטיקאי הפוטוריסט המפורסם יותר, לואיג'י רוסולו. תקליט ה-78 שיצר בשנת 1921 היא ההקלטה האקוסטית היחידה ששרדה של אינטונארומורי המקורי. בשתי היצירות, "כוראל" ו"סרנאטה", שולבה מוזיקה תזמורתית מקובלת על רקע מכונות הרעש המפורסמות.

## שמע
את "כוראל" ו"סרנאטה" מאת אנטוניו רוסולו אפשר לשמוע מעל גבי תקליטורים ''Musica Futurista: The Art of Noises'' and on ''Futurism & Dada Reviewed''.

MP3 audio file of ''Corale, Serenata'' (1924) from Ubu.com archive

## קישורים חיצוניים

קטגוריה:אמנים פוטוריסטים
רוסולו
קטגוריה:מלחינים איטלקים במאה ה-19
קטגוריה:מלחינים איטלקים במאה ה-20
קטגוריה:איטלקים שנולדו ב-1877
קטגוריה:איטלקים שנפטרו ב-1942
סמי וחברים מסביב לעולם

**סמי וחברים מסביב לעולם** (באנגלית: **A Turtle's Tale 2: Sammy's Escape from Paradise**, בתרגום חופשי לעברית: **סיפורו של צב 2: הבריחה של סמי מגן עדן**) הוא סרט הרפתקאות מונפש בלגי-צרפתי שביימו בן סטאסן ווינסנט קסטלוט, וכתב דומיניק פאריס. הסרט הוקרן לראשונה בבלגיה, צרפת וישראל ב-15 באוגוסט 2012. הסרט משמש כסרט המשך לסרט "מסביב לעולם ב-50 שנה". אורך הסרט הוא 93 דקות, ושפת המקור שלו היא אנגלית, אך הוא דובב לשפות נוספות, ביניהן: עברית, צרפתית ועוד.

## תקציר העלילה
סמי וריי, שני צבי ים וחברי אמת, נהנים מהמים והמחול של שונית האלמוגים. שני הצבים משגיחים על שתי צבות שזה עתה בקעו, ריקי ואלה, שנמצאות בדרכן אל הים הגדול. בהיום בהיר אחד, צייד חטף את סמי וריי בשביל להיכנס אותם לאקווריום מרהיב אליו מגיעים תיירים בדואים. האחראי על האקווריומים הוא ביג די, סוס הים שמגלה להם תוכנית לבריחה גדולה. עם החברים החדשים שמצאו, ג'ימבו הדג ולובסטר מגמגם, אנאבל התמנונה המתוקה ומשפחה שלמה של פינגווינים, סמי וריי רוקמים מזימת בריחה משלהם. כל זה קורה בזמן שריקי ואלה הקטנות מגיעות עם תוכנית לפרוץ פנימה בשביל להציל אותם.

## הדמויות והמדבבים
במאי הדיבוב בעברית היה שרון כהן, ומפיקת הדיבוב הייתה הדס מוזס.

## ראו גם
*מסביב לעולם ב-50 שנה

## קישורים חיצוניים

* כתבה על הסרט מעיתון "מעריב לילדים", באתר ביגו בידור

קטגוריה:סרטי 2012
קטגוריה:סרטי אנימציה ממוחשבת
קטגוריה:סרטי הנפשה צרפתיים
קטגוריה:סרטים באנגלית
קטגוריה:סרטים בלגיים
קטגוריה:סרטים צרפתיים
קטגוריה:סרטי המשך
קטגוריה:סרטי אנימציה על בעלי חיים
קטגוריה:סרטים על צבים
קטגוריה:סרטי הנפשה בלגיים
הסופר קאפ האיטלקי 2012

**הסופר קאפ האיטלקי 2012** היה המהדורה ה-25 של הסופר קאפ האיטלקי. הוא נערך ב-11 באוגוסט 2012, באצטדיון הלאומי בייג'ינג, שבבייג'ינג, סין. המשחק שוחק בין אלופת הסרייה א' לעונת 2011/12, יובנטוס, לבין מחזיקת הגביע האיטלקי של אותה העונה, נאפולי. יובנטוס ניצחה במשחק בתוצאה 4-2 לאחר הארכה. זאת הייתה הפעם השלישית בארבע שנים שבה משחק במסגרת מפעל זה התקיים בסין.

## סיכום המשחק

### הרכבי הקבוצות

## ראו גם
* עונת 2012/2013 בסרייה א'

## הערות שוליים

2012
קטגוריה:תחרויות כדורגל ב-2012
קטגוריה:יובנטוס
קטגוריה:בייג'ינג: תחרויות ספורט
קטגוריה:תחרויות כדורגל ברפובליקה העממית של סין
קטגוריה:נאפולי (כדורגל)
קטגוריה:2012 באסיה
רבווה

**רַבְּוַה** (או: רבווה, באורדו: ****) היא עיר בפקיסטן, אשר נמצאת על גדת נהר הצ'נאב, ואשר מהווה את המטה הכללי של קהילת האחמדים, מאז ה-20 בספטמבר 1948, אז עברה הקהילה מקדיאן שבהודו.

## דמוגרפיה
העיר מונה כ-70,000 תושבים, שמתוכם כ-97 אחוזים נמנים עם קהילת האחמדים. 3 האחוזים הנותרים הם נוצרים וסונים. רוב התושבים הם דוברי אורדו ופונג'אבי, לצד שליטה מלאה בשפה האנגלית.

## תחבורה
רכיבה על אופניים היא צורת התחבורה השלטת ברבווה, והיא מתוגברת על ידי רכיבה על אופנועים וריקשות חשמליות. ישנם אוטובוסים אשר מובילים מהעיר אל ערים מרכזיות כגון אסלאמאבאד.

## אקלים
רבווה מאופיינת בקיצים חמים ובחורפים קרים. עונת הקיץ שם היא מאפריל ועד אוקטובר, עם חודש מאי כשיא העונה, בו ניתן לחוות ימים בטמפרטורה של 40 מעלות. עונת החורף שם היא מחודש נובמבר ועד חודש פברואר, עם חודש ינואר כשיא העונה.

## קישורים חיצוניים

## הערות שוליים

קטגוריה:פקיסטן: ערים
קטגוריה:אחמדים
קטגוריה:יישובים שהוקמו ב-1948
מארק קרדונה

**מארק קרדונה אי רובירה** (בקטלאנית: **Marc Cardona i Rovira**, נולד ב-8 ביולי 1995 בליידה שבספרד) הוא כדורגלן ספרדי-קטלאני המשחק בעמדת החלוץ בלאס פאלמאס.

## קריירה
קרדונה נולד בליידה שבקטלוניה ובצעירותו הצטרף למחלקת הנוער של סאן בניטו. ב-2014 עבר לאתלטיקו סאנלוקניו, קבוצה מחבל אנדלוסיה ששיחקה באותם ימים בליגה הרביעית בספרד. בעונת 2015/2016 היה לחלוץ המוביל בקבוצה. ב-41 הופעות במהלך העונה הבקיע 20 שערים, כולל שלושער נגד סביליה ג' ב-24 בינואר 2016, והוא היה משמעותי מאוד בהעפלתה של סנאלוקניו לליגה השלישית.

יכולתו הטובה משכה את עיניה של ברצלונה, מהבכירות שבכדורגל בספרד, שהחתימה אותו בקיץ לקבוצת המילואים שלה, ברצלונה אתלטיק, שהייתה אז בליגה השלישית. כבר בהופעת הבכורה בקבוצתו החדשה כבש קרדונה שלושער, בניצחון 3–1 על אתלטיקו סגונטינו. קרדונה שיחק בתדירות גבוהה בהרכב ברצלונה ב'. במהלך עונתו הראשונה שם הבקיע 15 שערי ליגה בדרכה למקום הראשון בביתה, ממנו הגיעה לפלייאוף ההעפלה לליגה השנייה. בפלייאוף עצמו כבש שני שערים נוספים ועזר בהשלמת המשימה. במקביל, זכה למספר הזדמנויות בקבוצה הבוגרת של המועדון, שהודרכה על ידי לואיס אנריקה. ב-30 בנובמבר 2016 ערך את הופעת הבכורה בקבוצה כשנכנס כמחליף במשחק הגביע הספרדי נגד הרקולס אליקנטה. ב-6 בדצמבר נכנס כמחליף במשחק ליגת האלופות נגד בורוסיה מנשנגלדבך שהסתיים בניצחון 4–0 לזכות קבוצתו. בסוף העונה זכתה ברצלונה בגביע המלך, תואר שנזקף לזכות קרדונה בזכות ההופעה שלו בתחילת העונה.

בעונת 2017/2018, עת חוותה ברצלונה ב' קשיים רבים בליגה השנייה, גם קרדונה התקשה להציג את היכולת שאפיינה אותה בעונה הקודמת. קרדונה הבקיע 7 שערי ליגה בלבד ב-29 הופעות, בעוד ברצלונה ב' סיימה את העונה במקום ה-20 וירדה חזרה לליגה השלישית. נוסף על כך, קרדונה לא ערך אף הופעה במהלך העונה בקבוצה הבוגרת של המועדון, אותה אימן ארנסטו ואלוורדה. בקיץ 2018 הושאל קרדונה למשך עונה אחת לאייבר. כבר בהופעת הבכורה שלו בקבוצתו החדשה, ב-31 באוגוסט, הבקיע קרדונה בניצחון קבוצתו 2–1 את ריאל סוסיאדד. את שערו השני במדי אייבר כבש קרדונה ב-9 במרץ 2019, בתיקו 1–1 עם דפורטיבו אלאבס.

ב-25 ביוני 2019 חתם על חוזה לארבע שנים במדי העולה החדשה ללה ליגה, אוססונה.

בפתיחת עונת 2020/2021 הושאל למיורקה (במקביל אנטה בודימיר הושאל לאוססונה).

## תארים
;ברצלונה
* הגביע הספרדי: 2016/17

## קישורים חיצוניים

## הערות שוליים

קטגוריה:חלוצי כדורגל ספרדים
קטגוריה:חלוצי כדורגל קטלאנים
קטגוריה:כדורגלנים קטלאנים
קטגוריה:כדורגלני אייבר
קטגוריה:כדורגלני ברצלונה
קטגוריה:כדורגלני ברצלונה אתלטיק
קטגוריה:כדורגלני אוססונה
קטגוריה:כדורגלני מיורקה
קטגוריה:ספרדים שנולדו ב-1995
Wet

**Wet** (בעברית: **רטוב**) הוא סינגל של זמר ההיפ הופ סנופ דוג מתוך אלבום האולפן האחד-עשר שלו "Doggumentary". הגרסה הרשמית של הסינגל נוצרה על ידי The Cataracs. הסינגל הגיע למקום ה-40 במצעד האמריקאי של בילבורד הוט 100, למקום ה-18 ב-Hot Rap Songsand, ולמקום ה-13 במצעד Bubbling Under Hot 100 Singles. לשיר יצאה גרסת רמיקס עם הזמר והדי ג'יי הצרפתי דייוויד גטה, אשר נקראת "Sweat" ונכללה באלבום האולפן החמישי שלו *[[Nothing but the Beat]]*.

## רקע
הסינגל נכתב על ידי סנופ דוג ולהקת The Cataracs, שגם הפיקה את השיר. הוא יצא לאור לראשונה דרך האתר הרשמי של סנופ דוג ב-30 בנובמבר 2010.

## רמיקס

הרמיקס השני - והראשון שיצא לאור עם הפקתו של הזמר הצרפתי והדי ג'יי דייוויד גטה - נקרא "Sweat", ראה אור ב-4 במרץ 2011. הרמיקס הופק על ידי גטה והדי ג'יי וחברו הטוב אפרוג'ק. הרמיקס למעשה מבוסס על השיר "Don't You Want Me" משנת 1992 של הדיג'יי והמפיק הבריטי פליקס .

## הצלחה
בממלכה המאוחדת, הרמיקס הגיע בשבוע הראשון לצאתו למקום ה-16, שבועיים לאחר מכן טיפס ועלה לטופ 10, והגיע למקום ה-4. השיר קיבל גם את המקום הראשון בבלגיה, בשלושה שבועות לא רצופים. השיר הגיע למקום ה-5 בפינלנד, גרמניה ואירלנד. בתאריך 14 במרץ 2011, הרמיקס עם גטה הגיע לראשונה למקום ה-60 במצעד ARIA Singles Chart, שבוע לאחר מכן טיפס למקום ה-9, ושלושה שבועות לאחר מכן נכנס לראש המצעדים וקיבל את המקום הראשון לשבוע אחד, אשר הופך את השיר של סנופ דוג לשיר השלישי שעושה זאת באוסטרליה.

## רשימת רצועות
### Wet - הורדה דיגיטלית
* Wet - 3:47

### Sweat - הורדה דיגיטלית
* Sweat (עם דייוויד גטה) - 3:15

### רמיקסים שונים
* Sweat חיצוני (עם דייוויד גטה) - 5:43
* Sweat (הרמיקס עם דייוויד גטה ואפרוג'ק) - 7:30

## מיקומי שיא

## קישורים חיצוניים

## הערות שוליים

קטגוריה:שירי סנופ דוג
קטגוריה:שירי דייוויד גטה
קטגוריה:שירים על מיניות
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים של SNEP
קטגוריה:שירים שהופקו על ידי דייוויד גטה
Cibus Pluxee

ממוזער|שמאל|250px|תלושי סיבוס שהיו בשימוש עד 2002. שווי התלוש הכתום נקבע על 32 ש"ח
ממוזער|שמאל|250px|סמליל החברה תחת בעלות המשביר לצרכן
**Cibus Pluxee** (בתעתיק: "סיבוס פלאקסי") היא חברה המספקת הטבות לעובדים, הזמנת ארוחות במשלוח ותשלומים במסעדות, וכן רכישה ברשתות מזון, נוחות ופארם.

נכון ל-2023, סיבוס משתפת פעולה עם כ-9,000 מסעדות ומספקת שירותים לכ-4,000 חברות וארגונים במגזר ההייטק ובמגזר הציבורי, שבהם כ-420,000 עובדים ועובדות.

מנכ"ל החברה החל מ-2021 הוא איתן זינגר.

## היסטוריה
סיבוס נוסדה כסטארטאפ ב-1998, על ידי ירון קומרוב ומשה קריינר. מטרתה הייתה לחבר בין מעסיקים למסעדות באזור התעשייה של הרצליה, כדי לספק לעובדים ארוחות בדרך יעילה וקלה, הן במשלוחים והן בישיבה במסעדות. כעבור ארבע שנים, ב-2002, הוחלפו שוברי הנייר ששימשו את לקוחות החברה בכרטיסי הסעדה המכונים "כרטיס סיבוס". ב-2008 רכשה קבוצת "המשביר לצרכן" מחצית מהחברה תמורת 4.1 מיליון ש"ח, וב-2009 רכשה 34.6% נוספים, תמורת 4.1 מיליון ש"ח.

ב-2012 נמכרה סיבוס לקונצרן Sodexo הבינלאומי תמורת 105 מיליון שקל, ששיקפו למשביר לצרכן תשואה של כ-1,000% על הרכישה שבוצעה ב-2008. בעת המכירה החזיקה קבוצת המשביר לצרכן 81% מהחברה.

ביוני 2023 עברה החברה מיתוג מחדש, ושינתה את שמה ל-"Cibus Pluxee", כחלק ממהלך ספין-אוף של חברת האם Sodexo שבוצע באותה שנה, בו פוצלה פעילות מחלקת השוברים וההטבות לחברה נפרדת, בשם Pluxee.

## ההסדר של סיבוס
באמצעות ההסדר של סיבוס יכולים ארגונים להעמיד לעובדיהם תקציב ארוחות יומי או חודשי, על פי מדיניות שנקבעת מראש. המעסיק מחויב בארוחותיהם של העובדים, והוצאה זו נחשבת לו הטבה החייבת במס. לבחירתו של הארגון מה יהיה גובה התקציב לעובד, האם יתאפשרו הזמנות בכל ימות השבוע או בימים מסוימים בלבד, בשעות העבודה או בכל שעות היממה, למשרדי הארגון בלבד או גם לבתיהם של העובדים ולכתובות אחרות. סיבוס גובה עמלה מהמסעדות החברות בהסדר.

ב-2015 השיקה החברה יישומון הזמנות, המאפשר איתור מסעדות והזמנת ארוחות באמצעות טלפון חכם. בעת השקתה, נקראה האפליקציה mySodexo, אך כעבור זמן לא רב, הוא שונה לשם Cibus Sodexo.

בשנת 2019 חתמה סיבוס הסכם שיתוף פעולה אסטרטגי עם חברת השליחויות הבינלאומית "וולט", המאפשר ללקוחותיה לבצע הזמנות דרך יישומון וולט ולשלם דרך סיבוס. הסכם זה איפשר לסיבוס להרחיב באופן משמעותי את מבחר המסעדות, אם כי באזורי החלוקה של Wolt בלבד, וכן להציע ללקוחותיה את שירות המשלוחים של Wolt.

החל משנת 2022 מאפשרת סיבוס ללקוחותיה לרכוש באמצעות ההסדר גם ברשתות מזון, בחנויות נוחות, בבתי טבע ובחנויות פארם, וכך ביכולתם לרכוש גם מוצרים שאינם ארוחות.

מלבד פעילותה בתחום הארוחות לעובדים, סיבוס מייצרת גם אירועים ותוכן לצוותי משאבי אנוש ולמסעדנים. ביניהם, "האקדמיה של סיבוס", שבה מוצעים למסעדנים כלים מקצועיים מעולמות המסעדנות והשיווק.

## ראו גם
* תן ביס

## קישורים חיצוניים
* 

* 
* 

## הערות שוליים

קטגוריה:חברות מזון ישראליות
קטגוריה:חברות שירותי מחשוב ישראליות
קטגוריה:ישראל: חברות שהוקמו ב-1998
א.ל.מ רשת חשמל ואלקטרוניקה

220px|שמאל
**א.ל.מ. (אלמ)** או בשמה המלא **א.ל.מ. רשת חשמל ואלקטרוניקה** היא רשת חנויות למכירת מוצרי חשמל. רשת א.ל.מ. הוקמה בתל אביב בשנת 1978 על ידי צבי אהרונוביץ. ראשי התיבות של א.ל.מ. נובעים משמותיהם של מקימי הרשת: **א**דם **ל**יאון ו-**מ**נחם. 

נכון לינואר 2026 מונה הרשת 53 סניפים בפריסה ארצית.

## היסטוריה
ממוזער|שמאל|סניף הרשת
הרשת החלה את פעילותה בשנת 1978 בתל אביב במכירה של מוצרי חשמל גדולים כגון מקררים, מכונות כביסה, מייבשים ומזגנים.

במרץ 2013 החזיקה א.ל.מ. ב-5% משוק החשמל בישראל ובכך מהווה החנות הקמעונאית הגדולה ביותר בשוק הישראלי.

### א.ל.מ דיוטי פרי
בסוף שנת 2012 זכתה חברת מיניליין, מפעילת רשת א.ל.מ, במכרז להפעלת חנות למוצרי אלקטרוניקה בדיוטי פרי בטרמינל 3 שבנמל התעופה בן-גוריון.

ביוני 2017 זכתה החברה במכרז להפעלת חנות אלקטרוניקה בטרמינל 1 המחודש.

בפברואר 2019 הפסידה החברה במכרז רשות שדות התעופה לניהול שתי חנויות החברה בנתב"ג לרשת אופיס דיפו, וכך סיימה החברה את פעילותה בנמל התעופה.

## הרשת כיום
סניפי החברה ממוקמים במרכזי מכירות, חלקם בתוך קניונים וחלקם במרכזים מסחריים.

א.ל.מ. משתתפת בירידי מוצרי חשמל פעמיים בשנה ביריד ספטמבר ויריד מרץ/אפריל באקספו תל אביב.

מוצרי הרשת כוללים מוצרים גדולים למטבח כגון מקררים, תנורים, כיריים, מדיחים ומכונות כביסה, מוצרי בידור כגון טלוויזיות וסטריאו ומוצרי פרודוקטיביות כמו טלפון חכם. מגוון המוצרים משתנה ומתעדכן לאורך השנה וב-2019 הציעה הרשת יותר מ־10,000 מוצרים שונים מיצרנים שונים, הגדולים שבהם בוש, סימנס ואלקטרולוקס.

בדצמבר 2019 מונה אורי להב למנכ"ל הנכנס של א.ל.מ. שיחליף את צביקה אהרונוביץ' שהקים וניהל את הרשת 41 שנה (1978-2019). אורי מגיע מעולם הרכב אחרי שהיווה מנכ"ל לקבוצת סמל"ת יבואנית סובארו, פיאט, אלפא רומיאו ועוד.

## קישורים חיצוניים
* 
* 

* 
* מייל מ-א.ל.מ. בנוגע למקור השם.

## הערות שוליים

קטגוריה:רשתות שיווק בישראל
קטגוריה:קבוצת אלייד
קטגוריה:ישראל: חברות שהוקמו ב-1978